GiliGold/VAD_KnessetCorpus huggingface dataset:
דליה איציק: אם עוד פעם אחת אתה תדבר אתי על מסיתים, אני אתבע אותך גם בוועדת האתיקה ואולי גם במקומות אחרים.
גדעון סער: בבקשה, אני עומד מאחורי מה שאמרתי.
דליה איציק: זאת לא פעם ראשונה שאני שומעת את הביטוי הזה ממך.
דליה איציק: אנחנו עוד לא רצחנו אף ראש ממשלה, ולא עמדנו על אף מרפסת ולא סחבנו שום ארון.
דליה איציק: אם אנחנו היינו בשלטון היום אתם הייתם רוצחים אותנו.
דליה איציק: אתה יודע שאני צודקת.
דליה איציק: פעם אחרונה שאני רוצה לשמוע את הביטוי הזה ממך.
רוני בר-און: אני חושב שהדיון הזה בין יושב-ראש הקואליציה ליושבת-ראש האופוזיציה הוא בהחלט נושא חדש מהנושא שאנחנו דנים בו עכשיו, ואני מבקש להפסיק.
רוני בר-און: לעניין ההתאבדות, את בוודאי כאשת חינוך יודעת שהנושא של התאבדויות הוא תופעה של כדור שלג.
רוני בר-און: כשמישהו מתאבד ומדברים על זה ומפרסמים את זה בתקשורת, מיד יש עוד כאלה.
רוני בר-און: אני מציע לנהוג קצת איפוק בשליפת הנושא הזה של ההתאבדויות חדשות לבקרים, כי זה באמת מעודד אנשים אחרים לעשות את זה.
רוני בר-און: את יודעת שהתופעה הזאת היא תופעה של כדור שלג.
דליה איציק: חשבתי שיש לך מה להעיר ליושב-ראש הנהלת הקואליציה, על כך שאנחנו הבאנו לפה מתאבדים שירצחו.
גדעון סער: אמרתי דברים מאוד ברורים, חברת הכנסת איציק.
דליה איציק: אני לא עמרם מצנע, לי אתה לא תגיד את הדברים האלה.
דליה איציק: אדוני היושב-ראש, היות שהערת לי חשבתי שתעיר גם למי שהעיר פה שאנחנו הבאנו את הרצח לרחובותיה של ישראל.
דליה איציק: חשבתי שגם תעיר לו שאנחנו לא עמדנו על המרפסת המפורסמת ולא הלבשנו את ראש הממשלה בבגדי אס.
דליה איציק: אס.
גדעון סער: את יודעת מי הלביש את ראש הממשלה בבגדי אס.
גדעון סער: אס?
גדעון סער: סוכן שב"כ.
דליה איציק: החברים שלך, שאתה מסית אותם.
דליה איציק: אדוני יושב-ראש ועדת הכספים ויושב-ראש הוועדה, אני חושבת שלית מאן דפליג שהנושא הוא נושא חדש לחלוטין.
רוני בר-און: אדוני יושב-ראש ועדת הכספים, דעתך בבקשה, שהיא חשובה לי מאוד באופן אישי.
אברהם הירשזון: אדוני היושב-ראש וגברתי שרת המסחר והתעשייה לשעבר, כל הנושא של המסחר במדינת ישראל מעניין אותי מאוד.
אברהם הירשזון: אנחנו קיימנו בוועדת הכספים, ואמרו לי שמעולם לא היה דבר כזה, כמה ישיבות על כל נושא של עסקים קטנים, כדי לשנות את כל התפיסה לעסקים קטנים במדינת ישראל.
אברהם הירשזון: אנחנו גם מקיימים ועדת משנה אד-הוק, ואני מתכוון גם להמשיך לדון בכל הנושא של חוק עידוד השקעות הון.
אברהם הירשזון: מאחר שהיתה פה תקלה כזאת או אחרת, שהיא לא באשמתי, וב-18 לחודש פג התוקף, אינני חושב שאנשים צריכים לסבול.
אברהם הירשזון: לכן מה שאני מבקש זה הארכה עד סוף השנה, ואני בהחלט מתכוון לקיים דיון רציני בנושא ואני אשמח מאוד אם גברתי תשב אתי ואני איעזר בניסיונה הרב.
חיים אורון: הטענה העיקרית שלי היתה להביא נייר נפרד.
חיים אורון: אני רוצה להצביע בעד, אתה מונע ממני להצביע בעד.
חיים אורון: הטענה שאני טוען פה היא לא על טיבו של החוק, לכן אני בא עם הנושא הזה.
חיים אורון: כי אם הייתי רוצה לעשות תרגילים למשוך את החוק, יש לי תרגילים אחרים.
חיים אורון: הטענה היא שהכנסת מונעת ממני לתמוך בחוק שאני רוצה לתמוך בו, כי היא מכניסה אותו לתוך חוק שכולם יודעים שאני אצביע נגדו.
חיים אורון: יש לך אלטרנטיבה, להביא הבוקר נוסח כחול חדש, וביום שני להצביע עליו באופן מסודר.
חיים אורון: מה שעכשיו עומד על הפרק זה הכבוד של הקואליציה.
אברהם הירשזון: מה שעומד על הפרק זה ההבדל בין מהות לבין טכנולוגיה.
אברהם הירשזון: מאחר שאני חושב שהדרך הקלה ביותר היא לעשות את זה עכשיו במסגרת החוק הזה, אני מבקש לעשות כך.
שאול יהלום: היועצת המשפטית, האם יש לך פטנט חוקתי עם הפרדות וצירופים שעל סעיף מסוים יצביעו בנפרד, למרות שהוא חלק מהחוק, ולא יצטרכו להביא אותו בנוסח כחול חדש, וחבר הכנסת אורון יוכל להצביע בעד?
רוני בר-און: כבש שלם וזאב שבע.
אנה שניידר: מי שמסתכל על דברי ההסבר לחוק רואה שלא מדובר בשום שינוי בעצם חוק עידוד השקעות הון, אלא מדובר בהארכת האפשרות למנהלת מרכז השקעות לאשר תוכניות.
אנה שניידר: ברור שמדובר כאן בהקלה וברור שמדובר כאן
אנה שניידר: במצב שמרגע שהחוק לא בתוקף, המנהלת לא יכולה לאשר הצעות להשקעות וכתוצאה מכך ניתן לומר שזה קשור לתוכנית הכלכלית.
אנה שניידר: אבל המבחן אם מדובר בנושא חדש או לא הוא מבחן האם זה כלול בהצעה הכחולה או לא.
אנה שניידר: הדבר הזה לא כלול בהצעה הכחולה, ולכן מבחינתי זה נושא חדש.
אנה שניידר: זה יכול גם להוות תקדים שמחר יכניסו עוד דבר ועוד דבר, ולמעשה מרוקנים מתוכן את הקריאה הראשונה ואת הנוסח הכחול, שנותן לציבור אפשרות לדעת מה עומדים לחוקק.
אנה שניידר: כתוצאה מכך, כאשר הנושא הזה עלה בוועדה אני הפניתי את תשומת לב הוועדה להוראות התקנון, שקובעות באופן מפורש בסעיף 119 שהוועדה רשאית להציע תיקונים בהצעת החוק, ככל שייראה לה, ובלבד שתיקונים כאלה לא יחרגו מגדר הנושא.
אנה שניידר: ההחלטה אם זה חורג מגדר הנושא או לא היא החלטה שלכם, של ועדת הכנסת.
רוני בר-און: מה את חושבת?
אנה שניידר: אני חושבת שזה חורג מגדר הנושא, בגלל שזה לא כלול בהצעת החוק.
אנה שניידר: אבל אתם רשאים להחליט כפי שאתם מבינים.
רוני בר-און: חבר הכנסת הירשזון, היועצת המשפטית רואה בזה נושא חדש.
אברהם הירשזון: היועצת המשפטית הביעה את דעתה המלומדת בנושא הזה.
אברהם הירשזון: מי שצריך לקבל את ההחלטה הם חברי הכנסת בהצבעה.
אברהם הירשזון: אני פונה לוועדה ומבקש לא להכיר בזה כנושא חדש, כדי שנוכל להחזיר את זה לוועדת הכספים ולאשר את זה.
רוני בר-און: יש לכם חמש דקות מעכשיו.
שאול יהלום: כדי לפתור גם את הבעיה הדמוקרטית ולהחליט שזה לא נושא חדש, אני מציע שתבקש שההארכה תהיה לחודש ימים.
שאול יהלום: על-ידי כך אומנם חבר הכנסת אורון יצביע נגד, אבל בעוד חודש כל אחד יידע שזה יהיה פה אחד.
גדעון סער: אז תתחיל חקיקה חדשה בשביל חודש?
שאול יהלום: זה שתי שורות.
אלי בן-מנחם: אפשר להביא את זה בנפרד גם עכשיו.
חיים אורון: פה מדובר בתיקון מאה וכמה.
חיים אורון: אני יודע על כמה פעמים שהופיע בחוק למטה: "חוק עידוד השקעות הון יוארך בחצי שנה או בשנה".
חיים אורון: זאת לא חקיקה ארוכה, כולם יסכימו לה.
חיים אורון: אני נגד הקלות הזאת שהופכים את הכנסת על ראשה כשיש אלטרנטיבה.
חיים אורון: אני מצהיר פה שאני אצביע בעד בקריאה הראשונה ובשנייה ובשלישית, רק אל תשברו את הכלי, כי כפי שאמרה היועצת המשפטית, מחר מישהו יחליט להביא באותה שיטה חוק שהוא במחלוקת ויהיה תקדים.
אברהם הירשזון: אני כבר שנתיים בכנסת, אפשר לחשוב שהוועדה הזאת בפעם הראשונה דנה בנושאים של חוקים שאמרו שהם חדשים והחזירו אותם בחזרה לוועדות.
רוני בר-און: חבר הכנסת אורון, אם באמת במבחן התוצאה הסופית כולם תמימי דעים סביב התיקון לחוק, ואם באמת דבריך בעניין הצורך לשמור על התנהלות סדירה בעניין ההגדרות של נושא חדש גם נשמעו וגם יש סביבם קונסנזוס, למה ההצעה שנצמצם את המועד כדי למזער את הנזק ויחד עם זה לא ניצור את הנזק הזה שבהתרוצצות עכשיו ועוד נוסח כחול ועוד מהלך ועוד התרוצצות?
רוני בר-און: אני לא חושב שהנושא הוא כל-כך קריטי ברמה של התוצאה הסופית של מעשה החקיקה.
רוני בר-און: לכן גם הייתי מתגמש מעט, למרות שבפרוצדורה אין ולא צריכה להיות גמישות, ואומר: עמדתי פה, ניצבתי כמתריע בשער, צעקתי את הצעקה של הפרוצדורה, כולם אומרים שהצעקה היא נכונה, אבל מכיוון שאני נותן הוכחה לכך שאני לא רוצה לתקוע טריז בגלגלי מעשה החקיקה שאני חושב שהוא נכון מהבחינה העניינית, אני מסתפק במה שמציע יושב-ראש ועדת הכספים שנעשה את ההארכה לא כפי שמופיע בתוכנית מלכתחילה, אלא עד סוף השנה, ומעשה החקיקה אחר-כך יתנהל בצורה מסודרת כדי שיענה גם לענייני הפרוצדורה.
רוני בר-און: האם אתה מוכן לקומפרומיס הזה, שאני מאוד אעריך אותו, כדי שלא נימצא עוד פעם במצב של הצבעה כוחנית ועוד פעם ייאמר שהקואליציה דורסת את האופוזיציה?
חיים אורון: אני מתנגד לפשרה של שאול יהלום מסיבה אחרת.
חיים אורון: אני אקבל את הפשרה שלך.
חיים אורון: אי אפשר להשאיר את חוק עידוד השקעות הון במצב שכל חודש דנים בו.
חיים אורון: יש פה מצב קשה.
חיים אורון: כולם מסכימים אתי וממשיכים את הפאשלות.
רוני בר-און: הפאשלה זה הכרח בל יגונה בנסיבות שנוצרו פה.
חיים אורון: הממשלה ידעה שהחוק פוקע.
חיים אורון: יש ויכוח בממשלה, הם לא מסתדרים.
חיים אורון: במקום להגיד שנאריך אותו לחצי שנה ונגמור את הוויכוח, משכו את זה.
חיים אורון: בחוץ לא יודעים מה קורה פה, קיבלתי טלפונים מכל מיני משקיעים שטענו שאני הולך לדפוק להם את ההשקעה.
אברהם הירשזון: אני שלחתי אותם.
חיים אורון: הממשלה גם שכחה לכתוב שמטרות החוק שאנחנו מדברים בו היא צמיחה, המלה "צמיחה" לא מופיעה.
חיים אורון: לכן אני מוריד את ההתנגדות שלי, אבל אני מבקש שהיושב-ראש יראה בדיון הפרוצדורלי הלא-חשוב הזה איזשהו תקדים לעבודת הכנסת, משום שאחרת הכל פרוץ.
רוני בר-און: אני בטוח שלא רק יושב-ראש ועדת הכספים ראה את זה, אני יכול לומר על עצמי שאני ראיתי את זה, וראית שאני בהתלבטות לא מבוטלת בעניין הזה ואני בטוח שכל חברי הוועדה ראו את זה.
רוני בר-און: אני חושב שהמהלך של הורדת ההצעה לאחר קיום הדיון הזה ולאחר הדברים המסכמים שלך – יש לו אימפקט הרבה יותר גדול מכל החלטה שהיתה נופלת פה, לכאן או לכאן.
רוני בר-און: אני מודה לך על כך שהורדת את ההתנגדות שלך.
רוני בר-און: פניית יו"ר הוועדה המשותפת של ועדת החינוך והתרבות וועדת הכספים לביטול החלטת ועדת הכנסת להביא את סעיף 35, שדן בחוק חינוך ילדים חולים חינם, לקריאה שנייה ושלישית במסגרת הצעת
רוני בר-און: הנושא הבא הוא פניית יו"ר הוועדה המשותפת של ועדת החינוך והתרבות וועדת הכספים לביטול החלטת ועדת הכנסת להביא את סעיף 35, שדן בחוק חינוך ילדים חולים חינם, לקריאה שנייה ושלישית במסגרת הצעת חוק התוכנית הכלכלית להבראת כלכלת ישראל, ולהשאירו להמשך דיון בוועדה המשותפת.
רוני בר-און: בבקשה, חברת הכנסת גילה פינקלשטיין.
גילה פינקלשטיין: מדובר על חוק של עוזי לנדאו, שכבר נדחה פעמיים, שילדים חולים אחרי 21 יום יקבלו מורים פרטיים, בין אם הם בבית ובין אם הם בבית-חולים.
גילה פינקלשטיין: היות שהתוכנית היא לשש שנים והיישום של החוק בעוד שלוש שנים, בתוכנית הכלכלית הוחלט שנוסיף עוד שנתיים.
גילה פינקלשטיין: אנחנו מבקשים להחזיר את הדיון בחוק הזה לוועדה המשותפת, כי ממילא מדובר על עוד ארבע שנים.
ענבל גבריאלי: בוועדה בראשותה של חברת הכנסת פינקלשטיין החלטנו והצבענו שאין דחייה, שהחוק ייכנס לתוקפו במאי 2005.
רוני בר-און: מי בעד הצעתה של חברת הכנסת פינקלשטיין?
אנה שניידר: הוועדה המשותפת דנה.
אנה שניידר: ועדת הכנסת החליטה שהוועדה המשותפת תדון ותחזיר את זה כמקשה אחת לוועדת הכספים.
גדעון סער: היועצת המשפטית העלתה נקודה, שלכאורה הכל היה אמור להתנקז בחזרה לוועדת הכספים, על-מנת לקיים שם הצבעות.
אנה שניידר: את ההחלטות של הוועדות המשותפות צריך למזג לתוך הצעת החוק.
אנה שניידר: אם זה לא יתקבל זה יעלה למעלה לקריאה שנייה ולקריאה שלישית ללא הסעיף הזה.
גדעון סער: מוצע שהוועדה המשותפת תמשיך לדון בנפרד מהתוכנית הכלכלית.
רוני בר-און: זה מקובל על כולם וכך החלטנו.
רוני בר-און: בוקר טוב, אני מתכבד לפתוח את ישיבה מס' 15 של הוועדה.
רוני בר-און: הנושא הראשון על סדר היום הוא ערעורים על החלטת יושב-ראש הכנסת שלא לאשר דחיפות הצעות לסדר היום.
רוני בר-און: חברים, מי סגן היושב ראש שנמצא פה בתפקיד?
רוני בר-און: סגן היושב ראש לצורך התשובה הוא חבר הכנסת יולי אדלשטיין.
רוני בר-און: הערעור הראשון הוא של חבר הכנסת אריה אלדד בנושא: "תופעת הסרבנות בצה"ל".
רוני בר-און: אריה אלדד אינו נוכח ולכן הערעור מתבטל.
רוני בר-און: הערעור השני הוא של חבר הכנסת אורי אריאל בנושא: "מעצרו של ראש עיריית אום-אל-פאחם".
רוני בר-און: חבר הכנסת, נמק את הערעור שלך.
אורי אריאל: אני מבין שההצעה נדחתה בגלל עומס של בקשות על הנשיאות וזה דבר הגיוני.
גדעון סער: המליאה דנה בזה בשבוע שעבר.
אורי אריאל: אני חושב שהתנועה האיסלאמית היא עניין רחב שבוודאי קשור לחבר הכנסת ולדעתי יש פה השלכות יותר רחבות.
אורי אריאל: אני חושב שזה ראוי לדיון.
רוני בר-און: תשובת הנשיאות בבקשה.
יולי יואל אדלשטיין: את הסיבה הראשונה כבר הזכיר חבר הכנסת אריאל.
יולי יואל אדלשטיין: אני מזכיר לחברים שיש לנו כבר חמש הצעות דחופות שכבר נקבעו והיו קבוצות גדולות של חברי כנסת שהציעו אותן.
יולי יואל אדלשטיין: סיבה נוספת היא שהנושא נמצא בחקירה ולכן הנשיאות נוהגת במשנה זהירות לגבי נושאים שנמצאים בחקירה.
יולי יואל אדלשטיין: תודה רבה, מישהו רוצה להתייחס?
יולי יואל אדלשטיין: אם כך, אנחנו מצביעים.
יולי יואל אדלשטיין: בעד קבלת הערעור – 2 נגד – רוב נמנעים – אין הערעור של חבר הכנסת א' אריאל נדחה.
רוני בר-און: אני קובע איפה שהערעור נדחה.
רוני בר-און: ערעור מס' 3 של חברת הכנסת זהבה גלאון בנושא: "התעללות חיילי מג"ב בתושבי חברון הפלשתינית".
רוני בר-און: יכול להיות שיש לך פה טעות.
אחמד טיבי: אני מוחה בתוקף על ההתערבות של היושב ראש בניסוח.
זהבה גלאון: אדוני היושב ראש, במוסף 'ידיעות אחרונות' ביום שישי האחרון ובמהדורת 'מבט' פורסמו ידיעות על התעללות של חיילי מג"ב בפלשתינים בחברון.
זהבה גלאון: זה לא המקרה היחיד ואנחנו יודעים על שורת מקרים.
זהבה גלאון: אני חושב שזה נושא ראוי לדיון לא רק בהיבט הפרטי של אותם חיילים אלא מדובר על התנהגות שיטתית של קבוצת חיילים.
זהבה גלאון: לדעתי עשה נכון מג"ב שהעביר את זה לחקירה במח"ש וצריך לדבר על היבטים עקרוניים יותר.
זהבה גלאון: חיילי מג"ב נמצאים בעין הסערה ואני חושבת שזה נושא שראוי להיות נדון במליאת הכנסת.
רוני בר-און: בדחיפות שאת טוענת לה.
זהבה גלאון: בהחלט כן.
רוני בר-און: סגן יושב-ראש הכנסת, בבקשה.
יולי יואל אדלשטיין: אדוני היושב ראש, יש הרבה כלים פרלמנטריים לדון בסוגיות עקרוניות בבית הזה.
יולי יואל אדלשטיין: אני חושב שהצעה דחופה לסדר יום היא לא אחד הכלים האלה.
יולי יואל אדלשטיין: הנשיאות קבעה מכסה ובנוסף לכך הנושא נמצא בחקירה ובלשונו של יושב-ראש הכנסת אפשר להגדיר את זה אפילו כסוביודיצה.
יולי יואל אדלשטיין: מספר חברי כנסת ניסו להעלות אתמול נושא שלא שנוי במחלוקת בין ימין ושמאל, ומדובר בפיצוץ בלון הגז שארע בתל-אביב.
יולי יואל אדלשטיין: גם בנושא זה דנה הנשיאות בכובד ראש ודחתה את הדיון מאותם נימוקים.
יולי יואל אדלשטיין: כרגע מתנהלת חקירה, לא יודעים מה יהיו התוצאות, לא יודעים מה קרה ואיך קרה ולכן זה לא הזמן לדון בנושא הזה.
רוני בר-און: תודה רבה לסגן היושב ראש.
רוני בר-און: חברת הכנסת גלאון, את רוצה להוסיף?
רוני בר-און: אם כך אנחנו עוברים להצבעה.
רוני בר-און: בעד קבלת הערעור – 4 נגד – רוב נמנעים – אין הערעור של חברת הכנסת ז' גלאון נדחה.
רוני בר-און: אני קובע שהערעור של חברת הכנסת גלאון נדחה.
רוני בר-און: הקמת ועדת משנה לנושא "אבטחת חברי כנסת".
רוני בר-און: אנחנו עוברים לבקשתו של חבר הכנסת שאול יהלום, יושב-ראש ועדת העבודה והרווחה, לדון בעניין הקמת ועדת משנה לנושא "אבטחת חברי כנסת".
רוני בר-און: דיברנו על זה רבות והמסקנה היא שצריך להקים ועדת משנה לנושא זה.
אנה שניידר: אני רוצה להסב את תשומת ליבכם לסעיף 15 לתקנון שאומר כך: "ועדה קבועה רשאית לבחור מזמן לזמן בוועדות משנה ורשאית היא, בהחלטה שתתקבל ברוב של שני שלישים מחברי הוועדה, להעביר את סמכויותיה כולן או מקצתן לוועדת משנה כזאת, פרט לסמכויות שיוחדו לה בחוק".
אנה שניידר: צריך להגדיר לוועדת המשנה את הסמכויות שלה והן להמליץ במליאת הוועדה.
רוני בר-און: אם כך אני מציע שחבר הכנסת יהלום יגדיר את הצ'רטר כדי שנעמוד בדרישות התקנון.
רוני בר-און: אנחנו נודיע על השתתפות שדורשת רוב של שני שלישים כדי שנוכל לעמוד בזה.
רוני בר-און: נא לתאם רשימה שמית עם יושב-ראש הקואליציה של חברים בוועדת המשנה.
שאול יהלום: כמה חברים?
רוני בר-און: היו תשעה בקדנציה הקודמת ואני מציע שיהיו חמישה.
רוני בר-און: נביא את ההצעה בשבוע הבא.
רוני בר-און: הרכב ועדת המשנה לעניין נציב הדורות הבאים.
רוני בר-און: הנושא הבא הוא: הרכב ועדת המשנה לעניין נציב הדורות הבאים.
רוני בר-און: דיברנו על זה אתמול והצעתי לכם הצעה.
רוני בר-און: מי שייבחר ליושב ראש הוועדה יביא לוועדת הכנסת את הצ'רטר של הוועדה כדי שנוכל לקבל החלטות בדבר האצלת הסמכויות שלנו אליכם כך שתוכלו לעבוד באופן משוחרר בלי לבוא לוועדת הכנסת על כל נושא.
רוני בר-און: ביקשתם להתייעץ, מה העלו ההתייעצויות חברת הכנסת איציק?
דליה איציק: אני ממש מתנצלת ומודה ששכחנו לדון בנושא הזה.
דליה איציק: אני שוב מתנצלת.
רוני בר-און: האם זה יסבול דיחוי של שבוע?
רוני בר-און: אם כך נדון בזה בשבוע הבא.
רוני בר-און: הצעת חבר הכנסת אחמד טיבי לתיקון סעיף 54(ג) לתקנון הכנסת בנושא "הודעה אישית".
רוני בר-און: הנושא הבא על סדר היום הוא הצעת חבר הכנסת אחמד טיבי לתיקון סעיף 54(ג) לתקנון הכנסת בנושא "הודעה אישית".
אחמד טיבי: כידוע, הודעה אישית נדחית עד סוף הדיונים במליאה ועוברת לנעילת הישיבה.
אחמד טיבי: אדם שנפגע צריך לפעמים לחכות שמונה שעות עד שהוא יכול לתת הודעה מאוד לא רלוונטית על נושא שעלה בבוקר.
אחמד טיבי: אני מבקש מכל חברי הוועדה, קואליציה ואופוזיציה, לראות את הדבר בצורה חיובית ביותר.
אחמד טיבי: אני מדבר על הודעה אישית בשל פגיעה אישית, עלבון אישי וכן הלאה.
אחמד טיבי: זה קרה נגד חברי קואליציה ואופוזיציה בשבועות האחרונים ואנשים התקוממו מאוד על כך שהם נאלצים להמתין או על הזכות שלהם להגיב.
אחמד טיבי: נדמה לי שלשר לפיד היה מקרה כזה ולמרות שהוא שר והוא יכול לעלות לדוכן בכל עת, הוא השתמש בכלי ההודעה האישית ולא הסכים להמתין עד סוף היום.
אחמד טיבי: לכן אני מבקש שהודעה אישית על פגיעה אישית תהיה בסוף הסעיף הרלוונטי ולא בתום הדיון מכמה סיבות: ראשית, האנשים ששמעו את הפגיעה כבר לא נמצאים במליאה וחשוב שהם יהיו.
אחמד טיבי: שנית, הנושא צריך להיות רלוונטי.
רוני בר-און: את הנזק צריך לתקן במקום שבו הוא נגרם.
רוני בר-און: לא מעליבים בעיתון ומתנצלים בטלפון.
רוני בר-און: יושב-ראש הקואליציה, בבקשה.
גדעון סער: את ההצעה של חבר הכנסת טיבי אפשר להכתיר בכותרת:
גדעון סער: הצעה לטרפוד הדיון התקין במליאת הכנסת.
גדעון סער: חברי הכנסת מאוד רגישים ויש להם עור מאוד דק.
גדעון סער: כשמעליבים אדם רגיל, הוא רגיל בזה והוא מתאושש מהר.
גדעון סער: חברי הכנסת מאוד רגישים בכבודם ונפגעים מהר מאד.
גדעון סער: אז הם מבקשים באמצע הדיון להודיע הודעה אישית.
גדעון סער: זאת דרך נוספת לפיליבסטר בדיון וגם להסיט אותו מהנתיב המרכזי.
דליה איציק: איך הגעת לפיליבסטר?
גדעון סער: כי מרחיקים את סיכומו של הדיון.
זהבה גלאון: הוא הציע שזה יהיה בתום הדיון בנושא הרלוונטי.
אחמד טיבי: לא ירדת לעומק דעתי.
זהבה גלאון: לא נתת על זה את הדעת.
זהבה גלאון: אם היית נותן על זה את הדעת שליושב ראש אותה ישיבה יש שיקול דעת אם לאפשר את זה.
זהבה גלאון: אתה חייב לתמוך בהצעה הזאת.
גדעון סער: אני מודה שחבר הכנסת רשף חן הפנה את תשומת ליבי לכך שההצעה המדוברת היא בתום הדיון.
שאול יהלום: מתי מודיעים הודעה אישית?
רוני בר-און: כאשר דבריו של חבר כנסת לא הובנו או כאשר פגעו בחבר כנסת.
רוני בר-און: ההודעה מוגבלת לחמש דקות מקסימום, לאחר שהדברים נכתבו ויושב ראש הכנסת או יושב-ראש הישיבה ראה אותם.
רוני בר-און: מותר לחבר הכנסת להיצמד רק לטקסט הכתוב ולכן הייתי משקיע מחשבה נוספת בסוגיה הזאת.
גדעון סער: אם הצעתו של חבר הכנסת טיבי משמעה שההודעה האישית תימסר לאחר ההצבעה באותו סעיף, אין לי התנגדות.
רוני בר-און: עוד מישהו רוצה להתייחס?
עמרי שרון: צריך לראות את זה איך מסייגים את ההודעה לנושא של פגיעה אישית ואיך חבר כנסת שנפגע אישית באמת עומד ומדבר על זה ולא על נושאים אחרים.
רוני בר-און: זה כתוב בתקנון.
עמרי שרון: יושבי ראש הישיבות נוטים לוותר לחברי הכנסת ואותו אדם מתחיל להסביר מה דעתו על מה שהיה בהצבעה או בדיון.
רוני בר-און: חבר הכנסת שרון, את ההודעה האישית מוסרים בכתב ליושב ראש הישיבה ואי אפשר לסטות ממנה משום שהיושב ראש עוקב.
רוני בר-און: אם אדם ידבר על דברים שלא נכתבו לו קודם, יושב-ראש הישיבה יעצור אותו.
רוני בר-און: אנחנו לא יכולים לעשות כאן סדר באיכות התפקוד של יושבי הראש.
עמרי שרון: אין לי ביקורת על יושבי הראש, חלילה.
רוני בר-און: חבר הכנסת גפני, לאור שינוי עמדתו של יושב-ראש הקואליציה עדיין אתה רוצה לדבר?
משה גפני: אני מתעלם ממי שהציע את ההצעה ותומך בה.
אורי אריאל: יש יתרון במציאת דרך ביניים כי הזמן מקרר קצת את האנשים.
אורי אריאל: הסביר חבר הכנסת סער שלעיתים יש פה רגישות יתר.
אורי אריאל: אני מסכים לכך שאחריותם של יושבי הראש היא לדאוג לכך שלא תהיה סטיה מהנוסח הכתוב והמאושר.
אורי אריאל: אני מבקש מחבר הכנסת טיבי לדחות את העניין בשבוע אחד כדי לאפשר למצוא דרך ביניים שהיא לא מיידית בסוף הדיון.
רוני בר-און: תמצא את דרך הביניים ותביא אותה בהצעה מתקנת.
שאול יהלום: אני תומך בהצעתו של חבר הכנסת טיבי אבל אני מבקש שיודגש שאם היתה בסעיף הרלוונטי הצבעה, ההודעה האישית תימסר לאחר ההצבעה.
רשף חן: אני רוצה להצביע על ניסוח קצת רחב של הסעיף, שעשוי להיות בעייתי, ואומר: "או להסרת האשמה".
רשף חן: הכוונה היא להסרת האשמה אישית ולפי הניסוח הקיים זה יכול להיחשב להאשמה של קבוצת אוכלוסייה.
רשף חן: האם גם לזה נועד העניין?
אחמד טיבי: אני מדבר על הודעה אישית בשל פגיעה אישית.
רוני בר-און: הכוונה היא לפגיעה אישית בו או בסיעה ולא בעולם שהוא בא ממנו או בעולם שאתה ואני באים ממנו.
רוני בר-און: בעד התיקון של חבר הכנסת א' טיבי – רוב נגד – 2 נמנעים – אין התיקון של חבר הכנסת א' טיבי התקבל.
רוני בר-און: בקשת יושב-ראש הוועדה לזכויות הילד לשינוי מעמדה של הוועדה לזכויות הילד מוועדה מיוחדת לוועדה קבועה.
רוני בר-און: אנחנו עוברים לדון בבקשת יושב-ראש הוועדה לזכויות הילד לשינוי מעמדה של הוועדה לזכויות הילד מוועדה מיוחדת לוועדה קבועה.
רוני בר-און: אנחנו מקדמים בברכה את יושב-ראש הבית שהצטרף אלינו כדי לומר את דברו בעניין.
מיכאל מלכיאור: כבוד היושב ראש, אני שמח מאוד שהעלית את הנושא הזה לפי בקשתי לדיון כאן בוועדה.
מיכאל מלכיאור: ביקשתי לדון בנושא אחרי סדרה של שיחות עם מי שעבד בוועדה בכנסת הקודמת, היושבת ראש שעשתה עבודה מאוד טובה בוועדה, תמר גוז'נסקי.
מיכאל מלכיאור: היא אמרה שאין שינוי מעמד או יתרונות בבקשה אחרי שהוועדה כבר נקבעה בכנסת הנוכחית, חוץ מאשר המעמד של הוועדה כלפי חוץ.
מיכאל מלכיאור: הכנסת דרשה מכל העיריות לקבוע חוק שאומר שתהיה ועדה סטטוטורית בכל עירייה ועירייה וחלק מהעיריות עושות את זה בהתלהבות וברצון רב, אבל חלק אומרים שאם בכנסת לא קובעים לנושא ועדה סטטוטורית, כנראה שלא חושבים שהנושא מספיק חשוב.
מיכאל מלכיאור: יש גם התחייבויות שלנו לפי אמנות בינלאומיות לזכויות הילד.
גדעון סער: האם התחייבנו להקים ועדה קבועה?
מיכאל מלכיאור: המצב כרגע הוא שבכל הפרלמנטים בעולם יש ועדות קבועות לנושא זכויות הילד כחלק מהאמנה הבינלאומית לעניין הזה ואנחנו נמצאים בפיגור אחריהם.
מיכאל מלכיאור: בשיחות הללו, גם עם המנהלת המצוינת של הוועדה, נאמר שחוסר הקביעות של הוועדה פוגע בה כי היא לא יכולה להשתתף בישיבות של מנהלות הוועדות הקבועות, על כל המשתמע מכך.
מיכאל מלכיאור: בעקבות זאת ובעקבות החוק שחוקקה הכנסת שמחייב את הדבר, שוחחתי עם יושב-ראש הכנסת שהדגיש בפניי מאוד גם את החשיבות שהוא רואה בעצם הוועדה וגם הביע את זה בפתיחת המושב הראשון של הוועדה בשבוע שעבר.
מיכאל מלכיאור: יושב-ראש הכנסת גם אמר שהוא בהחלט יתמוך בקביעת הוועדה כוועדה קבועה וסטטוטורית, במיוחד אחרי שהוא קיבל חוות דעת וראה שאין לזה השלכות כספיות או ענייניות אחרות.
מיכאל מלכיאור: ההצעה הזאת תעשה את הוועדה לשווה לוועדות המקבילות לה, כמו הוועדה למעמד האישה, שהן ועדות קבועות בכנסת.
מיכאל מלכיאור: זכויות הילד לא יילכו וייעלמו מסדר היום הציבורי במדינת ישראל.
מיכאל מלכיאור: לא מדובר בדבר ארעי כפי שאפשר להגיד על בעיית העובדים הזרים, שהיא לא פחות חשובה, אבל אנחנו מקווים שנושא זה לא יהיה לצמיתות.
שאול יהלום: מה עם הוועדה לפניות הציבור?
מיכאל מלכיאור: זאת ועדה שלא מטפלת בבעיה חברתית שצריכה קיבוע בכנסת, למרות שגם על זה אפשר בהחלט להתווכח.
מיכאל מלכיאור: הייתי מעודד מתמיכת היושב ראש והעלינו את זה גם בוועדה בדיון עם כל הגורמים שעובדים עם הוועדה באופן קבוע.
מיכאל מלכיאור: אני מאוד מבקש שנוכל להתייחס לבקשה הזאת בצורה עניינית ואין פה עניין של יחסי קואליציה ואופוזיציה.
מיכאל מלכיאור: אני מבקש לתת לנושא זכויות הילד את המעמד הראוי לו בכנסת ישראל.
רוני בר-און: אדוני, יושב-ראש הכנסת, בבקשה.
ראובן ריבלין: חברי הכנסת הנכבדים, בוועדה זו נמצאים גם רובם של ראשי הסיעות ולדעתי באופן עקרוני הדיון הזה צריך להתקיים בפני ראשי הסיעות.
ראובן ריבלין: אחת מהוועדות, שהאבות המייסדים של הכנסת לא יצרו עבורה מעמד מיוחד של ועדה קבועה בכנסת, היא הוועדה לזכויות הילד והיא היתה צריכה להיות לנגד עיניהם, אבל לא כך היה הדבר.
ראובן ריבלין: בחוק הכנסת אנחנו מוצאים את אותן ועדות שהן ועדות סטטוטוריות ובעשר השנים האחרונות אנחנו מתחילים לנהוג כלפיהן במידה לא מעטה של זילות.
ראובן ריבלין: כבר היום אנחנו נמצאים במצב שבו מתחילות להיגרע מסמכויותיהן של הוועדות הקבועות, פעמים בצדק ופעמים שלא בצדק, נתחים גדולים.
ראובן ריבלין: היום המצב הוא שיש 96 חברי כנסת לכאורה פעילים, כי יש כמה חברי כנסת שהם שרים לשעבר.
ראובן ריבלין: כבר היום אנחנו נשאלים האם נושא בריאות הקשור באישה יבוא במסגרת ועדת העבודה והרווחה או במסגרת הוועדה למעמד האישה.
ראובן ריבלין: זאת אומרת, נשתבשו ההליכים ולעיתים נשתבשו הטענות ולעיתים אנחנו מגיעים למצב של זילות לא מעטה.
ראובן ריבלין: בסופו של דבר, הכנסת נקבעה בסדר ובהגיון שלא היה למעלה ממנו.
ראובן ריבלין: אומנם נכון שמפעם לפעם אנחנו מגיעים לאיזשהו הרהור שבשלב ראשון אנחנו רוצים לראות איך אנחנו פותרים אותו אד-הוק או לתקופה מסוימת, ואם אנחנו רואים שהדבר מחייב, אנחנו הופכים אותו לוועדה קבועה.
ראובן ריבלין: יש שתי ועדות שהפכו לוועדות קבועות: הוועדה למעמד האישה וועדת המדע והטכנולוגיה, שהן חשובות מאד.
ראובן ריבלין: אחד הנושאים היותר חשובים היום בעולם הוא מעמד הילד ואם אנחנו מדברים על המדע והטכנולוגיה מבחינת העניין אין לי כל ספק שהנושא הזה צריך לעמוד בראש.
ראובן ריבלין: בבוא העת נעשה RESHUFFLE בכל הוועדות.
ראובן ריבלין: מה יש בפנינו היום?
ראובן ריבלין: הוועדה לפניות הציבור, שהיא למעשה ועדה לכל דבר, אבל היא ועדה מיוחדת.
ראובן ריבלין: יש הוועדה לזכויות הילד שהיא ועדה מיוחדת, יש ועדה למאבק בנגע הסמים, שהיא ועדה מיוחדת, ויש הוועדה לבחינת בעיות העובדים הזרים.
ראובן ריבלין: יש גם ועדות חקירה פרלמנטריות, שאנחנו נוטים ביד קלה לאשר אותן.
ראובן ריבלין: ועדת חקירה פרלמנטרית היא ועדה המוקמת על-ידי הכנסת שאני צריך לתת לה את כל האמצעים לעבוד.
ראובן ריבלין: יש ועדת חקירה פרלמנטרית בנושא איתור והשבת נכסים של נספי השואה, שעושה עבודה מצוינת ועולה ממון רב, ועדת חקירה פרלמנטרית בנושא האלימות בספורט, ועדת חקירה פרלמנטרית בנושא הסחר בנשים כי הוועדה למעמד האישה כבר לא מספיקה לזה.
ראובן ריבלין: יש לנו ועדות משותפות, שמחייבות את חברי הכנסת להשתתף בהן: ועדת החוץ והביטחון וועדת החוקה, חוק ומשפט לענייני חוק האזנת סתר, ועדת החוץ והביטחון וועדת הכספים לתקציב הביטחון, ועדת הכנסת וועדת הכספים לתקציב הכנסת וועדה משותפת של הוועדה לביקורת המדינה וועדת החוץ והביטחון בכל מה שקשור לבקורת על מערכת הביטחון.
ראובן ריבלין: למעשה יש לנו יותר ועדות מחברי כנסת והגיע הזמן שנעשה RESHUFFLE.
ראובן ריבלין: יש פה בבחינת זילות.
ראובן ריבלין: אני מתנצל בפני יושבת-ראש האופוזיציה ובפני השר וסגן השר לשעבר, הרב מלכיאור, שהוא איש אשכולות.
ראובן ריבלין: לא ידעתי שב-25 במרס אישרו את הוועדה לזכויות הילד כוועדה מיוחדת.
ראובן ריבלין: כשבאתם אליי הייתי בטוח שמדובר בצורך בהארכת הוועדה המיוחדת תוך אישור מחדש של ועדה מיוחדת לכנסת השש-עשרה.
ראובן ריבלין: חשבתי לתומי שוועדה זו לא אושרה בכנסת זאת ולא ידעתי שהיא אושרה בחודש מרס.
ראובן ריבלין: אתמול הבהיר בפניי המזכיר הנכבד שאכן הוועדה הזאת מאושרת והוא לא העלה על הדעת לא להמשיך את תפקודה.
ראובן ריבלין: מבחינת התפיסה שלי, אם צריך להרחיב את ועדות הבית כוועדות סטטוטוריות, קודם כל צריך להחזיר לרבות מן הוועדות את התפקיד שלהן.
ראובן ריבלין: אתמול הייתי אחר כבוד בוועדת הפנים של הכנסת, כאשר ארחנו את יושבת-ראש ועדת המשנה בנושא איכות הסביבה.
ראובן ריבלין: שיבחתי את יושב-ראש הוועדה על כך שהוא נוהג נכון בהליכי התכנון ובהליכי העבודה של הכנסת.
ראובן ריבלין: חבר הכנסת יהלום, יושב-ראש ועדת העבודה והרווחה, רוצה להקים ועדת משנה לבריאות.